મુખ્‍યમંત્રીએ વડોદરા મહાનગરપાલિકા દ્વારા આયોજિત રૂા.૧૦૨ કરોડ ઉપરાંતની રકમના વિકાસ કામોનું લોકાર્પણ અને ખાતમુહૂર્ત કર્યું હતું. જેમાં પશ્‍ચિમ ઝોનની કચેરી અને પંડિત દીનદયાળ ઉપાધ્‍યાય સભાગૃહની નવી ભેટોનો સમાવેશ થાય છે. આ પ્રસંગે પ્રધાનમંત્રી આવાસ યોજનાના લાભાર્થીઓને આવાસોની ચાવીઓએ અર્પણ કરવામાં આવી હતી. તેમણે નવલખી મેદાન ખાતે સત્‍યમ શિવમ સુન્‍દરમ સમિતિ દ્વારા ધારાસભ્‍ય યોગેશભાઇ પટેલના માર્ગદર્શન હેઠળ શિવોત્‍સવના ભાગરૂપે યોજવામાં આવેલું કલા પ્રદર્શન નિહાળ્યું હતું અને અવનવી પાઘડીઓના સંગ્રાહક અવંતિલાલ ચાવલા સહિત કલાકારોને પ્રોત્‍સાહિત કર્યા હતા. તેમણે અકોટા વિસ્‍તારના ધારાસભ્‍ય સીમાબેન મોહિલએ સતત લોકસંપર્ક જાળવવાની એક નવીનતમ પહેલના રૂપમાં શરૂ કરેલા જનહિત કાર્યાયલને ખુલ્‍લું મૂકયું હતું.